wannaphong/clean_thaiwikipedia huggingface dataset:
# เฉลิม พรหมเลิศ
เฉลิม พรหมเลิศ อดีตรองประธานวุฒิสภา คนที่ 1 และอดีตสมาชิกวุฒิสภาจังหวัดสุราษฎร์ธานีวุฒิสภา ชุดที่ ๘ (สมาชิกวุฒิสภา พ.ศ. ๒๕๔๓)

 ประวัติ 
นายเฉลิม พรหมเลิศ เกิดเมื่อวันที่ 14 มีนาคม พ.ศ. 2479 สำเร็จการศึกษาระดับปริญญาตรี สาขารัฐศาสตร์ จากจุฬาลงกรณ์มหาวิทยาลัย และมหาวิทยาลัยธรรมศาสตร์ ระดับปริญญาโท ทางด้านการปกครอง จากมหาวิทยาลัยอิลลินอยส์ และปริญญาดุษฎีบัณฑิตกิตติมศักดิ์ สาขาส่งเสริมการเกษตร จากมหาวิทยาลัยแม่โจ้

 การทำงาน 
เฉลิม พรหมเลิศ รับราชการในสังกัดกระทรวงมหาดไทย เคยดำรงตำแหน่งผู้ว่าราชการจังหวัดน่าน ภูเก็ต สมุทรสาคร เป็นรองปลัดกระทรวงมหาดไทย ในปี พ.ศ. 2536 เป็นเลขาธิการสำนักงานเร่งรัดพัฒนาชนบท หลังเกษียณอายุราชการ ได้รับเลือกเป็นสมาชิกสภาร่างรัฐธรรมนูญ ชุดปี พ.ศ. 2539 ต่อมาได้รับเลือกตั้งเป็นสมาชิกวุฒิสภา ในการเลือกตั้งสมาชิกวุฒิสภาครั้งแรกในประเทศไทย พ.ศ. 2543 และได้รับเลือกเป็นรองประธานวุฒิสภา คนที่ 1

 เครื่องราชอิสริยาภรณ์ 
นายเฉลิม พรหมเลิศ ได้รับพระราชทานเครื่องราชอิสริยาภรณ์ชั้นสูงสุด 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์, เล่ม ๑๐๘ ตอนที่ ๒๐๘ ง ฉบับพิเศษ หน้า ๒, ๒๙ พฤศจิกายน ๒๕๓๔
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์ , เล่ม ๑๐๕ ตอนที่ ๒๐๑ ง ฉบับพิเศษ หน้า ๖, ๓ ธันวาคม ๒๕๓๑
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์, เล่ม ๑๑๔ ตอนที่ ๒๙ ข หน้า ๓, ๑๖ ธันวาคม ๒๕๔๐
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเหรียญพิทักษ์เสรีชน, เล่ม ๑๑๑ ตอนที่ ๘ ข หน้า ๒, ๙ พฤษภาคม ๒๕๓๗
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเหรียญราชการชายแดน, เล่ม ๑๐๔ ตอนที่ ๖๒ ง ฉบับพิเศษ หน้า ๘, ๑ เมษายน ๒๕๓๐
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเหรียญจักรมาลาและเหรียญจักรพรรดิมาลา, เล่ม ๑๐๗ ตอนที่ ๘๘ ง ฉบับพิเศษ หน้า ๓๒๗, ๒๘ พฤษภาคม ๒๕๓๓
รายพระนามและนามผู้ที่ได้รับพระราชทานเหรียญลูกเสือสดุดี ประจำปี ๒๕๒๐ จากเว็บไชต์ thaiscouts 

เนื่องจากถูกศาลฎีกาพิพากษาจำคุก จึงถูกเรียกคืน เมื่อวันที่ 16 พฤศจิกายน พ.ศ. 2553ประกาศสำนักนายกรัฐมนตรี เรื่อง พระราชทานพระบรมราชานุญาตให้เรียกคืนเครื่องราชอิสริยาภรณ์ (นายเฉลิม พรหมเลิศ)
# ไดนามิกลิงก์ไลบรารี
ไดนามิกลิงก์ไลบรารี  หรือ DLL เป็นการทำให้แนวคิดไลบรารีร่วม (shared library) ของไมโครซอฟท์เป็นผลในระบบปฏิบัติการไมโครซอฟท์ วินโดวส์และโอเอส/2 โดยปกติไลบรารีเหล่านี้มีส่วนขยายไฟล์ DLL, OCX (สำหรับไลบรารีซึ่งมีการควบคุมแอ็กทีฟเอ็กซ์) หรือ DRV (สำหรับไดรเวอร์ระบบดั้งเดิม) ฟอร์แมตไฟล์สำหรับ DLL เหมือนกับของไฟล์ EXE ของวินโดวส์ นั่นคือ Portable Executable (PE) สำหรับวินโดวส์ 32 บิต และ 64 บิต และ New Executable (NE) สำหรับวินโดวส์ 16 บิต DLL เช่นเดียวกับ EXE มีโค้ด ข้อมูล และทรัพยากร ในการผสมใด ๆ
# ซัมวันไลก์ยู (เพลงอะเดล)
"ซัมวันไลก์ยู"  เป็นเพลงของอะเดล นักร้อง-นักแต่งเพลงชาวอังกฤษ เพลงนี้แต่งโดยอะเดล และแดน วิลสัน สำหรับสตูดิโออัลบั้ม 21 มิวสิกวิดีโอเพลงนี้ถ่ายทำในปารีส กำกับโดน เจค นาวา

จากการแสดงอันยอดเยี่ยมของเธอบนเวทีประกาศผลรางวัล BRIT Awards ในปี 2011 เพลง Someone Like You กลายเป็นเพลงที่ถูกปล่อยเป็น
ซิงเกิลแรกในสหราชอาณาจักรและขึ้นอยู่อันดับ 1 บนชาร์ตได้นานถึง 5 สัปดาห์ และกลายเป็นเพลงที่สองของอะเดล ซึ่งขึ้นสู่อันดับ 1 ในสหรัฐอเมริกา จากความสำเร็จดังกล่าว อะเดลกลายเป็นศิลปินหญิงเดี่ยวชาวอังกฤษคนแรกในประวัติศาสตร์ของBillboard Hot 100 ซึ่งมีเพลงในอัลบั้มเดียวกันถึง 2 เพลง ที่สามารถขึ้นสู่อันดับ 1 ได้
# พัสเทว ปันเฑ
พัสเทว ปันเฑ (, 25 พฤษภาคม ค.ศ. 1933 - 1 มกราคม ค.ศ. 2024)  นายกรัฐมนตรีคนที่ 5 ของตรินิแดดและโตเบโก ดำรงตำแหน่งเมื่อวันที่ 10 พฤศจิกายน ค.ศ. 1995 – 23 ธันวาคม ค.ศ. 2001 แต่เขาดำรงตำแหน่งฝ่ายค้านมาอย่างยาวนานตั้งแต่ช่วงปี ค.ศ. 1976–1977, 1978–1986, 1989–1995 และ ค.ศ. 2001–2010 เขาได้รับเลือกตั้งเป็นสมาชิกสภาผู้แทนราษฎรจากเมืองคูวาเหนือครั้งแรกในปี ค.ศ. 1976

ในปี ค.ศ. 2006 เขาถูกตัดสินว่าไม่สามารถยื่นข้อมูลที่สมบูรณ์ของบัญชีธนาคารต่อคณะกรรมการซึ่งจัดตั้งขึ้นที่กรุงลอนดอน ตำแหน่งหัวหน้าฝ่ายค้านจึงว่างลงLawyers criticise Max for declaring vacancy  Trinidad Express April 26, 2006. และชื่อของนายปันเฑยังอยู่ในศาลอุทธรณ์ จึงมีการแต่งตั้งกมลา ปรสาท-พิเสสร ขึ้นเป็นหัวหน้าฝ่ายค้านเมื่อวันที่ 26 เมษายน ค.ศ. 2006

นายปันเฑ สมรสครั้งแรกกับนอร์มา โมฮัมเหม็ด มีบุตรด้วยกันหนึ่งคน แต่หลังจากนอร์มาเสียชีวิตแล้ว เขาได้สมรสใหม่กับอุมา รามกฤษัณ มีบุตรสาวด้วยกัน 4 คน
# แพทริก แมนนิง
แพทริก ออกัสตุส เมอร์วิน แมนนิง  (, เกิด (17 สิงหาคม ค.ศ.1946 - 2 กรกฎาคม ค.ศ.2016

เป็นนายกรัฐมนตรีคนที่ 4 และ 6 ของประเทศตรินิแดดและโตเบโก ซึ่งดำรงตำแหน่งครั้งแรกเมื่อวันที่ 17 ธันวาคม ค.ศ. 1991 – 9 พฤศจิกายน ค.ศ. 1995 และดำรงตำแหน่งอีกครั้งเมื่อวันที่ 24 ธันวาคม ค.ศ. 2001 – 26 พฤษภาคม ค.ศ. 2010 นอกจากนี้เขายังเป็นหัวหน้าฝ่ายค้านช่วงปี ค.ศ. 1995 - 2001 และเป็นหัวหน้าพรรค PNM ช่วงปี ค.ศ. 1987-2010

แมนนิงเป็นสมาชิกสภาผู้แทนราษฎรในเขตเมืองซานเฟอร์นันโด และเป็นสมาชิกสภาผู้แทนราษฎรยาวนานที่สุดของสภาBiographical Summary of the Prime Minister of Trinidad and Tobago , from NALIS, the National Library and Information Service of Trinidad and Tobago

แมนนิงเป็นชาวซานเฟอร์นันโดโดยกำเนิด สำเร็จการศึกษาระดับมัธยมที่วิทยาลัยเพรเซนเทชัน และสำเร็จการศึกษาระดับปริญญาตรีจากมหาวิทยาลัยเวสต์อินดิสที่โมนา ประเทศจาเมกา ในปี ค.ศ. 1969 หลังสำเร็จการศึกษาเขาได้กลับมายังตรินิแดดและโตเบโก และได้ทำงานเป็นนักธรณีวิทยาของบริษัทเท็กซาโก เขาเข้าสู่การเป็นสมาชิกสภาผู้แทนราษฎรของซานเฟร์นันโดในปี ค.ศ. 1971
# แบรด โจนส์
แบรดลีย์ สก็อต โจนส์   เกิดเมื่อวันที่ 19 มีนาคม ค.ศ. 1982 ที่เพิร์ท ประเทศออสเตรเลีย เล่นตำแหน่งเป็นผู้รักษาประตู ของทีมชาติออสเตรเลียและ สโมสรฟุตบอลลิเวอร์พูลในปัจจุบัน

วงการในฟุตบอล
ชีวิตเริ่มต้น
โจนส์เกิดใน Armadale, Perth, Western Australia พ่อของเขาเป็นชาว อังกฤษ  เขาเข้าเรียนที่โรงเรียนมัธยมเซาท์บีช, จบการศึกษาในปี 1998 ควบคู่ไปกับเซาท์บีชเมอร์ฮอลลี่โปรและเชนวัตสั โจนส์เซ็นสัญญากับ เบสร์วอเทอร์ ซิตี้ ในออสเตรเลียตะวันตก 

มิดเดิลสโบร
เขาได้ลงนามกับ มิดเดิลสโบร หลังจากที่เขาถูกปล่อยตัวออกมาจาก นอริชซิตี เขาเล่นในทีมชุดเยาวชน ก่อนจะเซ็นสัญญากับทีมชุดใหญ่ ในเดือน มีนาคม ปี 1999  เขาได้ลงเล่นกับทีมนัดแรก ใน เอฟเอคัพ รอบที่สาม ที่พบกับ น๊อตส์ เคาน์ตี้ (Notts County) ในปี 2004 และในต่อมา ที่ มิดเดิลสโบร เป็นแชมป์ ลีกคัพ 

ลิเวอร์พูล 
เมื่อวันที่ 17 สิงหาคม 2010 โจนส์เซ็นสัญญากับ ลิเวอร์พูล ในราคา 2,300,000 ปอนด์ เขามีคุณสมบัติเป็น "homegrown" ผู้เล่นภายใต้กฎใหม่พรีเมียร์ลีก 
 อ้างอิง 

Middlesbrough profile 
FFA - Socceroo profile 

LFC History Profile
# นกจาบอกลาย
นกกระจาบอกลาย  เป็นนกในวงศ์นกกระจาบ (Ploceidae) ที่พบในเอเชียใต้  มีลักษณะคล้ายนกกระจาบธรรมดา (P. philippinus) แต่อกเป็นลาย ทำรังกันเป็นกลุ่มในกอต้นกกใกล้แหล่งน้ำ

 ลักษณะ 
นกกระจาบอกลายมีลักษณะคล้ายนกกระจาบธรรมดา แต่มีลายขีดที่หน้าอกและสีข้าง คิ้วน้ำตาลแกมขาว หน้าสีคล้ำ ข้างคอมีแถบเหลืองแคบ ๆ คอและก้นขาว ในฤดูผสมพันธุ์ ตัวผู้มีปากสีดำ หน้าผากและกระหม่อมเหลืองสด หน้าดำ ลำตัวด้านบนดำ ลายน้ำตาลแกมเหลือง ลำตัวด้านล่างน้ำตาลแกมเหลืองมีลายขีดดำที่อกและค่อย ๆ บางลงที่สีข้าง
# เซบัสเตียน โกอาเตส
เซบัสเตียน โกอาเตส นิออน  เกิดเมื่อวันที่ 7 ตุลาคม ค.ศ. 1990 ที่ประเทศอุรุกวัย เป็นนักฟุตบอลของทีมชาติอุรุกวัยและสปอร์ติงลิสบอน เล่นในตำแหน่งกองหลัง
# โฆเซ เอนริเก ซันเชซ
โฆเซ เอนริเก ซันเชซ ดิอัซ (เกิดเมื่อวันที่ 23 มกราคม ค.ศ. 1986 ที่บาเลนเซีย ประเทศสเปน) เป็นอดีตนักฟุตบอลอาชีพชาวสเปนในตำแหน่งกองหลัง เขาเคยเล่นให้กับทีมชาติสเปนชุดเยาวชนในรุ่นอายุไม่เกิน 16, 20 และ 21 ปี

 สโมสรอาชีพ 
 นิวคาสเซิลยูไนเต็ด 

 ลิเวอร์พูล 
ในระหว่างฤดูกาล 2011–12 เอนริเก เคยทำหน้าที่ผู้รักษาประตูมาแล้ว ในระหว่างนัดที่พบกับนิวคาสเซิลยูไนเต็ด ซึ่งเป็นสโมสรเก่า ที่สนามเซนต์เจมส์พาร์ก โดยในขณะนั้นเปเป เรย์นา ผู้รักษาประตูตัวจริงของลิเวอร์พูลได้ทำฟาวล์ใส่ผู้เล่นของนิวคาสเซิลยูไนเต็ด ด้วยการโขกศีรษะใส่ ทำให้ถูกใบแดงไล่ออก ขณะนั้นลิเวอร์พูลเปลี่ยนตัวผู้เล่นครบ 3 คน แล้ว และเป็นฝ่ายตามหลัง 2–0 และจบการแข่งขันด้วยจำนวนประตูนี้ โดยเอนริเกรับหน้าที่ผู้รักษาประตูเป็นเวลา 13 นาที

 สถิติ 
 สโมสร 
 Club performance ลีก ฟุตบอลถ้วย ลีกคัพ Continental รวม ฤดูกาล  สโมสร  ลีก ลงเล่น  ประตู ลงเล่น  ประตู ลงเล่น  ประตู ลงเล่น  ประตู ลงเล่น  ประตู อังกฤษ ลีก เอฟเอคัพ ลีกคัพ ยุโรป รวม2007–08นิวคาสเซิลยูไนเต็ดพรีเมียร์ลีก2303020002802008–092601010002802009–10เดอะแชมเปียนชิป3412010003712010–11พรีเมียร์ลีก3600000003602011–12ลิเวอร์พูล3504040004302012–132920000603522013–1480001000902014–1540201020902015–160030000030 รวม อังกฤษ1933150100802253 Spain League Copa del Rey Supercopa Other Total2016–17Real ZaragozaSegunda División271000000271 ทั้งหมด สเปน271000000271 รวมทั้งหมด2224150100803554

 เกียรติประวัติ 
นิวคาสเซิลยูไนเต็ด
 ฟุตบอลลีกแชมเปียนชิป: 2009–10

ลิเวอร์พูล
 ฟุตบอลลีกคัพ: 2011–12
 เอฟเอคัพ รองชนะเลิศ: 2011–12
# นกกระทาดงแข้งเขียว
นกกระทาดงแข้งเขียว  เป็นนกในวงศ์ไก่ฟ้าและนกกระทา (Phasianidae) พบในป่าในอินโดจีนไปจนถึงตอนใต้สุดของประเทศจีน (มณฑลยูนนาน) จัดเป็นญาติใกล้ชิดกับนกกระทาดงเวียดนามและนกกระทาดงปักษ์ใต้

 ลักษณะ 
คิ้ว แก้ม และคอสีขาว มีจุดดำขนาดเล็กกระจายเต็มบนพื้นขาว ข้างหัวและคอด้านล่างสีส้มแกมน้ำตาล ลำตัวด้านบนสีน้ำตาลลายขวางดำ อกและสีข้างสีน้ำตาลสลับด้วยน้ำตาลอ่อน ท้องสีน้ำตาลอ่อน แข้งเหลืองแกมเขียว
# เทศบาลเมืองมหาสารคาม
มหาสารคาม เป็นเทศบาลเมืองแห่งหนึ่งที่ตั้งอยู่ในอำเภอเมืองมหาสารคาม จังหวัดมหาสารคาม ได้รับยกฐานะมาจากเทศบาลตำบลมหาสารคาม มีเขตรับผิดชอบ ได้แก่ ตำบลตลาดทั้งตำบล

 ประวัติ 
ท้องถิ่นเทศบาลเมืองมหาสารคาม ได้รับการยกฐานะขึ้นเป็น เทศบาลเมืองมหาสารคาม เมื่อวันศุกร์ที่ 14 กุมภาพันธ์ พ.ศ. 2479 มีคณะเทศมนตรีชุดแรก เมื่อวันที่ 3 เมษายน พ.ศ. 2480 โดยนายบุญช่วย อัตถากร เป็นนายกเทศมนตรี สำนักงานเทศบาลเมืองมหาสารคาม ระยะเริ่มแรกได้อาศัยสถานที่สโมสรเสือป่า เป็นที่ทำการของ สำนักงานเทศบาลเมืองมหาสารคาม จนถึง พ.ศ. 2483 จึงย้ายไปอยู่สุขศาลา อำเภอเมืองมหาสารคาม เป็นเวลา 5 ปีเศษ แล้วย้ายสำนักงานมาอยู่ชั้นบนตึกแถว 2 ชั้น (ปัจจุบันคือบริเวณตลาดสด) จนถึง พ.ศ. 2501 จึงย้ายมาอยู่อาคารหลังใหม่ และต่อมาในปี พ.ศ. 2519 ได้ย้ายสำนักงานไปสร้างในที่ดินซึ่งมีผู้อุทิศให้ จำนวน 10 ไร่ เป็นอาคารคอนกรีต 2 ชั้น ดังในปัจจุบันนี้
เทศบาลเมืองมหาสารคาม เป็นศูนย์กลางทุกด้านของมหาสารคาม

 ส่วนราชการ 
เทศบาลเมืองมหาสารคามมีส่วนราชการ ดังนี้

 สำนักปลัดเทศบาล
 กองคลัง
 สำนักช่าง
 สำนักสาธารณสุขและสิ่งแวดล้อม
 กองยุทธศาสตร์และงบประมาณ
 กองการศึกษา
 กองสวัสดิการสังคม
 กองทะเบียนราษฎรและบัตรประจำตัวประชาชน
 กองการเจ้าหน้าที่
 หน่วยงานตรวจสอบภายใน

 ภูมิอากาศ 

ชุมชน
เขตที่ 1
ชุมชนตักสิลา
ชุมชนศรีสวัสดิ์ 1
ชุมชนศรีสวัสดิ์ 2
ชุมชนศรีสวัสดิ์ 3
ชุมชนปัฉฉิมนิทัศน์ 1
ชุมชนปัฉฉิมนิทัศน์ 2
ชุมชนธัญญา 3
ชุมชนธัญญา 4
ชุมชนเครือวัลย์ 2
ชุมชนศรีมหาสารคามเขตที่ 2
ชุมชนสามัคคี 1
ชุมชนสามัคคี 2
ชุมชนธัญญา 1
ชุมชนธัญญา 2
ชุมชนมหาชัย
ชุมชนโพธิ์ศรี 1
ชุมชนโพธิ์ศรี 2เขตที่ 3 
ชุมชนนาควิชัย 1
ชุมชนนาควิชัย 2
ชุมชนนาควิชัย 3
ชุมชนอภิสิทธิ์ 1
ชุมชนอภิสิทธิ์ 2
ชุมชนอุทัยทิศ 1
ชุมชนอุทัยทิศ 2
ชุมชนอุทัยทิศ 3
ชุมชนอุทัยทิศ 4
ชุมชนส่องเหนือ
ชุมชนส่องใต้
ชุมชนบ้านแมด
ชุมชนเครือวัลย์ 1

 การศึกษา 
เทศบาลเมืองมหาสารคาม เป็นศูนย์กลางการศึกษาของภาคตะวันออกเฉียงเหนือ ซึ่งได้ชื่อว่าเป็นเมือง “ตักสิลานคร” เนื่องจากเป็นที่รวมของสถานศึกษาในระบบโรงเรียนทุกระดับ ตั้งแต่ระดับก่อนประถมศึกษาจนถึงระดับอุดมศึกษา เป็นจังหวัดที่มีสถานศึกษาเกือบทุกสังกัดกระจายอยู่ในจังหวัด โดยในเขตเทศบาลเมืองมหาสารคาม สามารถจำแนกตามระบบการศึกษาและสังกัดได้ดังนี้

 มหาวิทยาลัย/อาชีวศึกษา 
 มหาวิทยาลัยมหาสารคาม (พื้นที่ในเมือง)
 มหาวิทยาลัยราชภัฏมหาสารคาม
 มหาวิทยาลัยการกีฬาแห่งชาติ วิทยาเขตมหาสารคาม
 วิทยาลัยพยาบาลศรีมหาสารคาม
 วิทยาลัยอาชีวศึกษามหาสารคาม
 วิทยาลัยเทคนิคมหาสารคาม

 โรงเรียนรัฐบาล 
 โรงเรียนสารคามพิทยาคม
 โรงเรียนผดุงนารี

 โรงเรียนอนุบาลมหาสารคาม
 โรงเรียนหลักเมืองมหาสารคาม

 โรงเรียนในสังกัดเทศบาลเมืองมหาสารคาม (7 แห่ง) 
 โรงเรียนเทศบาลบูรพาพิทยาคาร
 โรงเรียนเทศบาลศรีสวัสดิ์วิทยา
 โรงเรียนเทศบาลบ้านส่องนางใย
 โรงเรียนเทศบาลบ้านค้อ
 โรงเรียนเทศบาลสามัคคีวิทยา
 โรงเรียนเทศบาลโพธิ์ศรี
โรงเรียนเทศบาลบ้านแมด

 การสาธารณสุข 
 โรงพยาบาลมหาสารคาม
 โรงพยาบาลสุทธาเวช คณะแพทยศาสตร์ มหาวิทยาลัยมหาสารคาม
 โรงพยาบาลมหาสารคามอินเตอร์เนชั่นแนล
 ศูนย์บริการสาธารณสุข (ศูนย์บูรพา) (สังกัดเทศบาลเมืองมหาสารคาม)

 การคมนาคม 
 เทศบาลเมืองมหาสารคามถือเป็นศูนย์กลางทางด้านเศรษฐกิจของจังหวัดมหาสารคาม ซึงจังหวัดมหาสารคามมีภูมิประเทศตั้งอยู่กึ่งกลางของภาคตะวันออกเฉียงเหนือ จึงส่งผลในมีรถโดยสารประจำทางจำนวนมากผ่านไปยังหรุงเทพมหานครและจังหวัดต่าง ๆ ทั้งในภาคตะวันออกเฉียงเหนือและภาคอืน ๆ โดยสามารถใช้บริการได้ ณ สถานีขนส่งมหาสารคาม
 การเดินทางภายในเทศบาลมีรถสองแถวบริการ แท็กซี จักรยายนต์รับจ้าง เป็นต้น
# ปลาฉลามครีบขาว
ปลาฉลามครีบขาว  เป็นปลาฉลามชนิดหนึ่ง อยู่ในวงศ์ปลาฉลามครีบดำ (Carcharhinidae)

จัดเป็นเพียงชนิดเดียวที่อยู่ในสกุล Triaenodon 

มีรูปร่างโดยทั่วไปคล้ายกับปลาฉลามในวงศ์เดียวกันนี้ รูปร่างเพรียวยาว แต่มีส่วนหัวที่แบนราบกว่า ตาโต มีจุดเด่นอยู่ที่ปลายครีบมีแต้มสีขาวที่ครีบหลังและครีบหาง 

มีขนาดโตเต็มที่ประมาณ 1.6 เมตร น้ำหนักราว 18 กิโลกรัม ถือเป็นปลาฉลามขนาดเล็ก มีพฤติกรรมชอบอยู่ลำพังตัวเดียว หรือบางครั้งจะพบได้เป็นฝูง โดยอาจพบได้มากกว่า 30-40 ตัว โดยมากมักจะอาศัยและหากินบริเวณพื้นน้ำในเวลากลางคืน ในช่วงกลางวันจะพักผ่อน อาหารโดยมาก ได้แก่ กุ้ง, หอย, ปู, หมึกยักษ์ และปลาขนาดเล็กชนิดต่าง ๆ โดยปลาฉลามครีบขาวมีความพิเศษต่างจากปลาจำพวกอื่น ๆ คือ การที่มีส่วนหัวที่แบนราบและลำตัวที่เพรียวยาวคล้ายปลาไหล ทำให้สามารถซอกซอนไปในโขดหินหรือแนวปะการังเพื่อหาอาหารได้Jurassic Shark, รายการสารคดีทาง TTV 1: วันพฤหัสบดีที่ 29 มีนาคม พ.ศ. 2555   ออกลูกเป็นตัว ครั้งละ 3-5 ตัว ตั้งท้องราว 1 ปี มีอายุขัยโดยเฉลี่ย 25 ปี  เข้าสู่วัยเจริญพันธุ์เมื่ออายุได้ 5 ปี

พบกระจายพันธุ์อยู่ทั่วไปในมหาสมุทรแปซิฟิกและมหาสมุทรอินเดีย จนถึงเกรตแบร์ริเออร์รีฟ ในน่านน้ำไทยจะพบได้ที่บริเวณหมู่เกาะสิมิลัน

จัดเป็นปลาฉลามที่ไม่มีอันตรายต่อมนุษย์ และครีบสามารถนำไปทำเป็นหูฉลามได้เหมือนกับปลาฉลามชนิดอื่น ๆ Whitetip Reef Sharks, Triaenodon obesus
# เทศบาลเมืองมุกดาหาร
เทศบาลเมืองมุกดาหาร เป็นเทศบาลเมืองแห่งหนึ่งที่ตั้งอยู่ในอำเภอเมืองมุกดาหาร จังหวัดมุกดาหาร ได้รับยกฐานะมาจากเทศบาลตำบลมุกดาหาร มีเขตรับผิดชอบ ได้แก่ ตำบลศรีบุญเรืองทั้งตำบล และ บางส่วนของตำบลมุกดาหาร

 ประวัติ 
ในปี พ.ศ. 2450 ได้มีการปรับปรุงการปกครองในมณฑลอุดร เป็นจังหวัด จึงถูกยุบลงเป็น อำเภอมุกดาหาร ขึ้นตรงกับ จังหวัดนครพนม และในปี พ.ศ. 2525 จึงได้มีพระราชบัญญัติ จัดตั้งจังหวัดมุกดาหารขึ้น เพื่อป้องกันปัญหาการบุกรุก และขยายอิทธิพล ของระบบสังคมนิยม ของค่าสังคมนิยมในลาว ซึ่งได้เปลี่ยนการ ปกครองจาก ระบบประชาธิปไตย เป็นสังคมนิยม ตั้งแต่ปลายปี พ.ศ. 2518 ทำให้ชุมชนสุขาภิบาลมุกดาหาร ได้รับการยกฐานะ เป็นเทศบาลเมือง ตามการจัดตั้ง จังหวัดมุกดาหาร เมื่อวันที่ 21 เมษายน 2526 (ประกาศใน ราชกิจจานุเบกษา เล่มที่ 100 หน้า 63 ลงวันที่ 21 เมษายน 2526) นายกเทศมนตรีคนแรก คือ นายนิรันดร์ ยิ่งอรุณธรรม เข้าดำรงตำแหน่ง เมื่อวันที่ 21 เมษายน 2526

 ภูมิศาสตร์ 
 อาณาเขต 
เทศบาลเมืองมุกดาหารมีอาณาเขตติดต่อกับองค์กรปกครองส่วนท้องถิ่นข้างเคียง ดังนี้
 ทิศเหนือ ติดต่อกับเขตเทศบาลตำบลบางทรายใหญ่
 ทิศใต้ ติดต่อกับเขตเทศบาลตำบลนาสีนวน และเทศบาลตำบลคำอาฮวน
 ทิศตะวันออก จรดแม่น้ำโขง
 ทิศตะวันตก ติดต่อกับเขตเทศบาลตำบลมุก

 ภูมิอากาศ 
 ฤดูร้อน (กุมภาพันธ์-พฤษภาคม)
 ฤดูฝน (พฤษภาคม-ตุลาคม)
 ฤดูหนาว (ตุลาคม-กุมภาพันธ์)

 การปกครอง 
เทศบาลเมืองมุกดาหารได้ครอบคลุมพื้นที่ 2 ตำบลของอำเภอเมืองมุกดาหาร (ตามกฎหมายลักษณะการปกครองท้องที่) ได้แก่ ตำบลศรีบุญเรือง รวมทั้งตำบลมุกดาหารบางส่วน รวมเนื้อที่ปัจจุบัน 35.55 ตารางกิโลเมตร ประกอบด้วย 34 ชุมชน ดังนี้

เขตที่ 1
 ชุมชนนาโปน้อย
 ชุมชนนาโปกลาง
 ชุมชนนาโปใหญ่
 ชุมชนโคกสุวรรณ
 ชุมชนอรุณรังษี
 ชุมชนตาดแคน 1
 ชุมชนตาดแคน 2
 ชุมชนตาดแคน 3
 ชุมชนศรีมงคลเหนือ
 ชุมชนร่วมพัฒนาศรีมงคล
 ชุมชนศรีมุกดาหาร 1

เขตที่ 2
 ชุมชนแก้วกินรี
 ชุมชนศรีมงคลยอดแก้ว
 ชุมชนเมืองใหม่ 1
 ชุมชนเมืองใหม่ 2
 ชุมชนศรีมุกดาหาร 2
 ชุมชนศรีพัฒนา 1
 ชุมชนศรีพัฒนา 2
 ชุมชนศรีประเสริฐ
 ชุมชนสามัคคีธรรม
 ชุมชนหลังศูนย์ราชการ

เขตที่ 3
 ชุมชนดอนมุกดา
 ชุมชนอนุรักษ์บำรุง
 ชุมชนเขามโนรมย์
 ชุมชนคำภูเงิน
 ชุมชนหินเรือ
 ชุมชนศรีบุญเรือง 1
 ชุมชนศรีบุญเรื่อง 2
 ชุมชนศรีสุมังค์
 ชุมชนคำหอย
 ชุมชนคำสายทอง
 ชุมชนศรีปทุม
 ชุมชนค่ายลูกเสือ
 ชุมชนแก่นศิลานาลมโชย

 การขนส่ง 
 ทางหลวงแผ่นดิน 
 ทางหลวงแผ่นดินหมายเลข 12
 ทางหลวงแผ่นดินหมายเลข 212

 สถานีขนส่ง 
 สถานีขนส่งผู้โดยสารจังหวัดมุกดาหาร

 จุดผ่านแดน 
 จุดผ่านแดนถาวร ท่าเรือเทศบาลเมืองมุกดาหาร ระหว่างอำเภอเมืองมุกดาหารและนครไกสอน พมวิหาน แขวงสุวรรณเขต

 สถานที่สำคัญ 
 หอแก้วมุกดาหาร
 วัดศรีมงคลใต้
 หอเจ้าแม่สองนางพี่น้อง
 ศาลเจ้าพ่อเจ้าฟ้ามุงเมือง
 วัดศรีบุญเรือง
 ตลาดอินโดจีน (ถนนคนเดินตลาดอินโดจีน)
 ตลาดราตรี

 การศึกษา 
สถาบันอาชีวศึกษา
 วิทยาลัยเทคโนโลยีมุกดาหาร
 วิทยาลัยเทคโนโลยีบริหารธุรกิจรักไทย มุกดาหาร

โรงเรียนในสังกัดเทศบาลเมืองมุกดาหาร
 โรงเรียนเทศบาล ๑ (ทีโอเอวิทยา)
 โรงเรียนเทศบาล ๒ (วัดนิรมิตร)
โรงเรียนประถม สพป.มห.
 โรงเรียนอนุบาลมุกดาหาร
 โรงเรียนเมืองใหม่
 โรงเรียนมุกดาลัย
โรงเรียนมัธยม สพม.มห.
 โรงเรียนนวมินทราชูทิศ อีสาน
 โรงเรียนมุกดาหาร

โรงเรียนเอกชน
 โรงเรียนเซนต์ยอแซฟมุกดาหาร
 โรงเรียนท่านพระสารีบุตร
# มาร์ติน โอนีลล์
มาร์ติน ฮิว ไมเคิล โอนีลล์  เกิดเมื่อวันที่ 1 มีนาคม ค.ศ. 1952 ในเมืองคิลเร ไอร์แลนด์เหนือ โอนีลล์เป็นผู้จัดการทีมคนหนึ่งของสกอตแลนด์ที่เคยประสบความสำเร็จมาแล้วหลายครั้ง โดยเขาเคยนำเลสเตอร์ซิตีได้แชมป์ลีกคัพถึง 2 สมัย และโด่งดังมาก ๆ สมัยที่คุมเซลติก โดยในช่วงปี ค.ศ. 2001 โอนีลล์นำเซลติกคว้าแชมป์ 3 แชมป์ใน 1 ฤดูกาล ปัจจุบันโอนีลล์เป็นผู้จัดการทีมของสโมสรฟุตบอลซันเดอร์แลนด์ โอนีลล์เป็นผู้จัดการทีมคนเดียวของซันเดอร์แลนด์ในพรีเมียร์ลีก ฤดูกาล 2011-12 ที่พาทีมของเขาขึ้นชั้นจากทีมท้ายกลางตาราง (อันดับที่ 15) ขึ้นมาอยู่ในอันดับที่ 8 ในช่วงเวลาแค่ 1 เดือน ซึ่งผลนี้ทำให้เขาได้รับรางวัลผู้จัดการทีมยอดเยี่ยมในเดือนธันวาคม ค.ศ. 2011

ผลงานการคุมทีม.
วิกคัมวอนเดอเรอส์
ฟุตบอลลีกคอนเฟอเรนซ์ 1 สมัย (ชนะเลิศ): 1992-93
เอฟเอโทรฟี 1 สมัย: 1990-91
ฟุตบอลลีกดิวิชัน 3 อังกฤษ 1 สมัย (ชนะเลิศ): 1993-94

เลสเตอร์ซิตี
ฟุตบอลลีกแชมเปียนชิป 1 สมัย (ชนะเลิศ): 1995-96
ลีกคัพ 2 สมัย (ชนะเลิศ): 1996-97 1999-00
เซลติก
สกอตติชพรีเมียร์ลีก  3 สมัย (ชนะเลิศ): 2000-01 2001-02 2003-04
สกอตติชคัพ 3 สมัย (ชนะเลิศ): 2000-01 2003-04 2004-05
สกอตติชลีกคัพ 1 สมัย (ชนะเลิศ): 2000-01

ซันเดอร์แลนด์
ผู้จัดการทีมดีเด่น 1 สมัย: เดือนธันวาคม ค.ศ. 2011
# จิมมี แคลนตัน
จิมมี แคนตัน  เกิดเมื่อ 2 กันยายน ค.ศ. 1938 ที่เมืองบาตันรูช ในรัฐลุยส์เซียนา สหรัฐอเมริกา เขาตั้งวงดนตรีของตัวเองตั้งแต่สมัยยังเรียนอยู่ในชั้นมัธยม ในยุค ปี 1956 นั้นเขาคือไอดอลคนหนึ่งของชาวอเมริกัน สมัยเรียนไฮสคูลเขามีวง Rockets เป็นวงดนตรีคู่ใจ เคยเป็นดีเจที่ WHEX ใน Columbia, Pennsylvania ในช่วงปี 1972 และ 1976 และทศวรรษ 1970 มีชื่ออยู่ในทำเนียบของ The Museum of the Gulf Coast Hall of Fame และ The Louisiana Music Hall of Fame

แหล่งข้อมูลอื่น 

 เว็บไซต์อย่างเป็นทางการ
# ปลาฉลามจ้าวมัน
ปลาฉลามจ้าวมัน หรือ ปลาฉลามสีเทา  เป็นปลาฉลามชนิดหนึ่ง อยู่ในวงศ์ปลาฉลามครีบดำ (Carcharhinidae)

มีรูปร่างโดยทั่วไปคล้ายกับปลาฉลามในสกุลนี้ทั่วไป เช่น ปลาฉลามครีบดำ (C. melanopterus) แต่ทว่ามีรูปร่างที่หนาและบึกบึนกว่า ครีบหลังทำมุมเป็นรูปสามเหลี่ยม ลำตัวเป็นสีเทาอมฟ้า ส่วนท้องเป็นสีขาว

มีขนาดลำตัวใหญ่เต็มที่ประมาณ 1.9 เมตร พบใหญ่ที่สุดถึง 2.6 เมตร และน้ำหนักเต็มที่  33.7 กิโลกรัม อายุขัยโดยเฉลี่ย 25 ปี พบกระจายพันธุ์ในแนวปะการังและกองหินในแถบอินโด-แปซิฟิก ตั้งแต่เกาะมาดากัสการ์ จนถึงออสเตรเลีย ในน่านน้ำไทยมักพบติดมากับอวนหรือเครื่องมือประมง  หายากกว่าปลาฉลามครีบดำ และหายากที่พบตัวที่มีชีวิตอยู่ฉลามสีเทา, นิตยสารโลกวันนี้วันสุข ปีที่ 7 ฉบับที่ 345 วันที่ 4–10 กุมภาพันธ์ พ.ศ. 2555 หน้า 55 คอลัมน์ น้ำเป็นของปลา โดย ภวพล
# หูฉลาม
หูฉลาม (จีนตัวเต็ม: 魚翅, จีนตัวย่อ: 鱼翅) เป็นอาหารจีนที่มีชื่อเสียงและรู้จักกันดีอย่างหนึ่ง ประวัติของหูฉลามย้อนไปได้ถึงสมัยราชวงศ์หมิง

หูฉลามปรุงมาจากครีบส่วนต่าง ๆ ของปลาฉลาม มีวิธีการปรุงคล้ายกับกระเพาะปลา คือ มีความหนืดคาว และมีส่วนผสมอย่างอื่น เช่น เนื้อไก่, เนื้อหมู, ขาหมู, กระดูกไก่, กระดูกหมู และเครื่องยาจีนต่าง ๆ

ครีบของปลาฉลามมีลักษณะเป็นกระดูกอ่อนที่เป็นเส้น ๆ เพื่อช่วยให้ปลาฉลามสามารถแผ่ครีบออกได้ แบ่งออกได้เป็นสองส่วน คือฐานครีบและก้านครีบ ส่วนที่นำมาทำเป็นหูฉลามนั้น ก็คือ ก้านครีบ ซึ่งต้องผ่านกระบวนการหลายอย่าง ตั้งแต่การตากแห้ง ต้มจนเปื่อย และขูดหนังทิ้งจนเหลือแต่กระดูกอ่อน

มีความเชื่อกันว่าหูฉลามที่นำมาต้มจนเปื่อยและตุ๋นจนได้ที่จะกลายเป็นอาหารวิเศษในการบำรุงร่างกาย แต่คุณค่าในทางอาหารแล้ว หูฉลามหนึ่งชามมีค่าเท่ากับไข่เป็ดฟองเดียวเท่านั้น

หูฉลามจัดว่าเป็นอาหารที่มีราคาแพง เป็นอาหารหลักในช่วงงานเทศกาลต่าง ๆ เช่น เทศกาลตรุษจีน, งานแต่งงานในจีน, ฮ่องกง, ไต้หวัน และอีกหลายประเทศที่มีชาวจีนอาศัยอยู่ เช่น สิงคโปร์ ไทย ภัตตาคารแห่งหนึ่งในสิงคโปร์ขายหูฉลามในราคาจานละ 16 ดอลลาร์สิงคโปร์

การขายหูฉลามทำให้ทั่วโลกมีการล่าปลาฉลามเพื่อตัดเอาครีบมาทำเป็นหูฉลามมากขึ้น รายงานของกองทุนสัตว์ป่าโลก (WWF) ระบุว่า มีปลาฉลามจำนวนกว่า 73 ล้านตัวถูกฆ่าในทุก ๆ ปีเพื่อนำมาขายปลีกกิโลกรัมละหลายร้อยดอลลาร์สหรัฐ และในปี ค.ศ. 2010 มีสปีชีส์ปลาฉลามกว่า 180 สปีชีส์ที่ถูกคุกคามเทียบกับปี ค.ศ. 2000 ที่ถูกคุกคามเพียง 15 สปีชีส์ ปัจจุบันมีการรณรงค์จากหลายภาคส่วนให้มีการลดละการบริโภคหูฉลามมากขึ้น

ประเทศไทยถือว่าเป็นประเทศหนึ่งที่เป็นศูนย์กลางการค้าหูฉลามมากที่สุดแห่งหนึ่งของโลก เฉพาะแค่ในพื้นที่กรุงเทพมหานครมีภัตตาคารขายหูฉลามมากกว่า 100 ร้าน  จากการศึกษาพบว่า หูฉลามเป็นหนึ่งในเมนูอาหารยอดนิยมของชาวไทย พบได้มากถึงร้อยละ 60 ทั้งในงานเลี้ยงสังสรรค์ หรือมื้ออาหารตามปกติ จุดประกาย 2 โลก คน เมือง, หากพรุ่งนี้ไร้ฉลาม. "กรุงเทพธุรกิจ เล่ารอบตัว" โดย กตตน์ ตติปาณิเทพ. กรุงเทพธุรกิจปีที่ 29 ฉบับที่ 10533: วันอังคารที่ 25 กรกฎาคม พ.ศ. 2560

ดูเพิ่ม
กระเพาะปลา
รังนก
พระกระโดดกำแพง
# ฮาโลวีน ฮาวอค
ฮาโลวีน ฮาวอค (1989)  (Halloween Havoc (1989)) เป็นรายการเพย์-เพอร์-วิวมวยปล้ำอาชีพของเวิลด์แชมเปี้ยนชิพเรสต์ลิง (์NWA) จัดเมื่อวันที่ 29 ตุลาคม ค.ศ. 1989 ณ Philadelphia Civic Center ในเมืองPhiladelphia, Pennsylvania ซึ่งเป็นรายการในลำดับรายการฮาโลวีน ฮาวอคครั้งแรก ในรายการนี้มีการแข่งขันปล้ำกัน 8 รายการด้วยกัน

 ผลการปล้ำ/แมทช์การปล้ำ 
#แมทช์การปล้ำกำหนดการปล้ำเวลา1Tom Zenk ชนะ Mike Rotundaแมทช์การปล้ำเดี่ยว13:232The Samoan Swat Team (Samu, Fatu และ The Samoan Savage) ชนะ The Midnight Express (Bobby Eaton และ Stan Lane) และ Steve Williams (พร้อมด้วย Jim Cornette)แมทช์การปล้ำแทกทีม 6 คน18:163Tommy Rich ชนะ The Cuban Assassinแมทช์การปล้ำเดี่ยว8:264The Freebirds (Jimmy Garvin และ Michael Hayes) ชนะ The Dynamic Dudes (Shane Douglas และ Johnny Ace) (พร้อมด้วย Jim Cornette)แมทช์การปล้ำแทกทีม เพื่อชิงแชมป์NWA World Tag Team Championship11:285Doom (Ron Simmons และ Butch Reed) (พร้อมด้วย Woman) ชนะ The Steiner Brothers (Rick และ Scott)แมทช์การปล้ำแทกทีม15:266Lex Luger ชนะ Brian Pillmanแมทช์การปล้ำเดี่ยว เพื่อชิงแชมป์NWA United States Championship16:487The Road Warriors (Hawk และ Animal) (พร้อมด้วย Paul Ellering) ชนะ The Skyscrapers (Sid Vicious และ Dan Spivey) (พร้อมด้วย Teddy Long) โดยการทำฟาล์วแมทช์การปล้ำแทกทีม11:398Ric Flair และ Sting (พร้อมด้วย Ole Anderson) ชนะ The Great Muta และ Terry Funk (พร้อมด้วย Gary Hart)ในแมทช์การปล้ำ Thunderdome match โดยมี Bruno Sammartino เป็นกรรมการพิเศษ21:55
# เน็กซ์ (บริษัท)
เน็กซ์ (ภายหลังใช้ชื่อว่า Next Computer, Inc. และ Next Software, Inc. และชื่อย่อ NeXT) เป็นบริษัทที่ทำธุรกิจเกี่ยวกับคอมพิวเตอร์ ฮาร์ดแวร์และซอฟต์แวร์ หลังจากที่ สตีฟ จอบส์ ออกจากแอปเปิล จอบส์ได้ก่อตั้งบริษัทคอมพิวเตอร์ในปี ค.ศ. 1985 โดยมีคอมพิวเตอร์ฮาร์ดแวร์และซอฟต์แวร์หลักของเน็กซ์ เช่น เน็กซ์คอมพิวเตอร์, เน็กซ์คิวบ์, เน็กซ์สเตชัน, เน็กซ์ไดเมนชั่น, เน็กซ์สเตป, โอเพนสเตป และเว็บอ็อบเจกต์ท์ส

ต่อมาในปี ค.ศ. 1996 บริษัทนี้ได้ปิดกิจการลง หลังจากที่แอปเปิลได้ซื้อกิจการบริษัทเน็กซ์ คอมพิวเตอร์ด้วยราคา 402 ล้านดอลลาร์สหรัฐ เพื่อนำสตีฟ จอบส์กลับมาสู่บริษัท แอปเปิล ที่เขาก่อตั้งเอาไว้ ในปี ค.ศ. 1997